N á v r h
    
na transformáciu štátnej príspevkovej organizácie Divadla Nová scéna  v zmysle § 2 ods. 2 zákona č. 13/2002 o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby 

V súvislosti s plnením úlohy B. 1.  uznesenia vlády SR č. 209 zo dňa 6.3. 2002, ktoré sa týka zabezpečenia procesu transformácie rozpočtových organizácií a príspevkových organizácií na neziskové organizácie poskytujúce všeobecne prospešné služby, navrhuje Ministerstvo kultúry Slovenskej republiky /ďalej len MK SR/ transformáciu štátnej príspevkovej organizácie Divadla Nová scéna  na neziskovú organizáciu poskytujúcu všeobecne prospešné služby k 1. 7. 2002.

Proces transformácie sa zabezpečí v súlade s metodickým pokynom, ktorý vypracovalo Ministerstvo pre správu a privatizáciu národného majetku Slovenskej republiky pre postup ústredných orgánov štátnej správy pri spracovaní návrhu transformačného projektu v procese transformácie rozpočtových organizácií a príspevkových organizácií na neziskové organizácie.

     Po schválení návrhu na zmenu vlastníckych vzťahov pre štátnu príspevkovú organizáciu Divadlo Nová scéna realizovanú v zmysle transformačného zákona vládou Slovenskej republiky, Ministerstvo kultúry SR zabezpečí transformáciu Divadla Nová scéna na neziskovú organizáciu.